**Előterjesztés**

**Körmend város Önkormányzati Képviselő-testülete 2019. augusztus 29- i ülésére**

**Tárgy:** Társulási megállapodás módosítása

Tisztelt Képviselő-testület!

Egyházasrádóc Önkormányzat Képviselő-testületének 2018.11.08-án megtartott ülésén a 61/2018. (XI.08.) számú határozattal döntött, arról hogy az önkormányzat kötelező feladat-ellátásai közül a házi segítségnyújtást a Körmend és Kistérsége Önkormányzati Társulás keretein belül kívánja megoldani a jövőben. A Társulási Tanács 2019.03.27-én elfogadta az előterjesztésben szereplő javaslatot, és kezdeményezte a Körmend és Kistérsége Önkormányzati Társulás társult tagoknál a társulási megállapodás módosítását. Az alábbi határozati javaslatot a társult tagok képviselő-testületeinek is el kell fogadnia a sikeres törzskönyvi bejegyzés érdekében.

**HATÁROZATI JAVASLAT**

Körmend Város Önkormányzata Képviselő-testülete jóváhagyja Körmend és Kistérsége Önkormányzati Társulás társulási megállapodásának módosítását az alábbiak szerint:

A társulási megállapodás 4.2.1. Szociális és gyermekjóléti feladat ellátása pontja az alábbi szöveghelyeken az alábbiak szerint módosul:

1. **A társulási megállapodás 4.2.1. pontjának e) pontja az alábbiakkal egészül ki:**

/*4.2.1. Szociális és gyermekjóléti feladat ellátása*

*A Társulás az alábbi feladatokat az alábbi társult tagok részére biztosítja:/*

e) **a házi segítségnyújtás** feladatot az alábbi társult tagok részére: Csákánydoroszló, Döbörhegy, Döröske, Egyházashollós, ***Egyházasrádóc,*** Halastó, Harasztifalu, Kemestaródfa, Körmend, Magyarnádalja, Magyarszecsőd, Molnaszecsőd, Nagymizdó, Nagykölked, Pinkamindszent, Rádóckölked, Szarvaskend, Vasalja, Nemesrempehollós.

1. **A társulási megállapodás 4.2.1. pontjának j)-l)-ig tartó pontjai az alábbiak szerint módosulnak:**

j) Szociális foglalkoztatás, fejlesztő foglalkoztatás keretében minden társult tag részére,

k) a család- és gyermekjóléti központot, mint szakfeladatot a Tárulás Körmend város Önkormányzatával kötött megállapodás alapján, jogszabályban meghatározottak szerint, a Körmendi Járás lakosságára kiterjedően biztosítja.

**3. A társulási megállapodás 7. pontja az alábbi szöveghelyeken az alábbiak szerint módosul:**

*/7. A közös fenntartású intézmények megnevezése:/*

3.1. aa) a Család- és nővédelmi egészségügyi gondozás; Családsegítés; Fogyatékossággal élők nappali ellátása; Gyermekjóléti Szolgáltatás; Idősek nappali ellátása; Időskorúak átmeneti ellátása; Ifjúság-egészségügyi gondozás; Jelzőrendszeres házi segítségnyújtás; Közösségi szolgáltatások (kivéve: szenvedélybetegek alacsonyküszöbű ellátása); Szenvedélybetegek nappali ellátása; ***Szociális étkeztetés szociális konyhán*; *Szociális foglalkoztatás, fejlesztő foglalkoztatás keretében*;** Támogató szolgáltatás feladatokat a Társulás által fenntartott, Körmend, Thököly u. 46. székhellyel működő Körmendi Szociális Szolgáltató és Információs Központ intézmény látja el.

**Felelős:** jegyző – a módosítás átvezetéséért

**Határidő:** az összes társult település jóváhagyó képviselő-testületi határozatának beérkezését követő 8 nap.

Körmend, 2019. augusztus 2. **Bebes István polgármester**